1156 hot da Kaisa Friedrich Barbarossa dem kloanen Stift de Forsthohheit zuagstondn - de Schürffreiheit auf Soijz unn Metoij hom se de Berchtsgoana glei säijba an de kaisalige Urkund aa no droghängt. Oijs zwoa mitanond hot fia an easchtn wiatschoftlichn Aufschwung gsoagt, dea Berchtsgoan zuam Moakt aufgmandlt hot. 1294 hot Berchtsgoan aa no de Bluatgrichtsboakeit fia schware Vagehn kriagt unn is domit no mehra eingständig woan. Des Eazbistum Soijzbuag in da Näh woijt scho boijd aa in dem oiwa lukrativaran Berchtsgoan mitmischn, de Schäijnbeaga Salin woa eam eh scho vapfändt, deszweng is Berchtsgoan vo 1393 bis 1404 unta de Vawoijtung vo Soijzbuag kemma. Oba oijs Soijzbuag Berchtsgoan glei gonz schluckn woijt, hots an Ochsnkriag (1611) gemn. Da Eazbischof Wolf Dietrich von Raitenau is dann oba scho boijd vom Maximilian I. vatriem unn ins Gfängnis speat woan. Bloß oamoij no, nämli 1704 im Spanischn Eabfoijgekriag, is Berchtsgoan vo de Äistareicha bsetzt woan - oba des woas dann aa scho. Bis 1805.